
ΕΦΗΜΕΡΙΣ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1179 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός τιον ορίων του αιγιαλού και δημιουργία ζώνης παραλίας 


στη θέση «ΛΙΜΑΝΙ» ΣΕΙΣΙΟΥ προ ιδιοκτησίας Ζουράμη Ν. Λασι- 

θϊου. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Βάρδια της Κοινότητος Χαμαλευρίου προ ιδιο¬ 
κτησίας Αφών Ψαθάκη στο Ν. Ρέθυμνου. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6945 (1) 


Καθορισμός των ορίων του αιγιαλού και δημιουργία ζώνης παραλίας στη 

θέση «ΛΙΜΑΝΙ» ΣΕΙΣΙΟΥ προ ιδιοκτησίας Ζουράρη Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 
' Εχοντας υπόψη: 

1. Τις διατάξεις του άρθρου 1 μέχρι και 7 του ΑΝ 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών. 1 

3. Την από 6/8/86 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας που καθό¬ 
ρισε τα όρια του αιγιαλού της παραλίας στην περιοχή «ΛΙΜΑΝΙ 
ΣΕΙΣΙΟΥ» προ ιδιοκτησίας Ζουράρη και το από Ιούλιο 1986 κλί¬ 
μακα 1:500 τοπογραφικό διάγραμμα του Αρχιτέκτονα μηχανικού 
Μιχάλη, Καφφετζάκη που θεωρήθηκε την 4/8/1986 από τη Διεύ¬ 
θυνση Τεχνικών Υπηρεσιών της Νομαρχίας Λασιθίου και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 187.2/471/22.10.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1985 (ΦΕΚ 97/Α/1955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 Β. 
Δ/τος «περί εξαιρέσεως από της κατά το άρθρο 1 παράγραφος 1 
του Ν. 3200/1955 αρμοδιότητας των Νομαρχών αντικειμένων 
τινών αρμοδιότητος του Υπουργού Οικονομικών», του Β.Δ. 
704/1970 και του άρθρου 1 παράγραφος 5 του Π.Δ. 71/26.2. 
I 984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 


1. Επικυρώνουμε την από 6.8.1986 έκθεση της Επιτροπής καθό- 
ρισμού των ορίων του αιγιαλού και παραλίας των θέσεως αμμολη¬ 
ψίας, καθώς και τη από Ιούλιο 1986 τοπογραφικό διάγραμμα, που 
την συνοδεύει το οποίο συντάχτηκε από τον Αρχιτέκτονα μηχανικό, 
με κλίμακα 1:500 και Θεωρήθηκε την 4.8.1986 από τη Διεύθυνση 
Τεχνικών Υπηρεσιών της Νομαρχίας Λασιθίου επί του οποίου η πιο 
πάνω Επιτροπή με κόκκινη γραμμή καθόρισε τα όρια του αιγιαλού 
στη θέση «ΛΙΜΑΝΙ» ΣΕΙΣΙΟΥ» προ ιδιοκτησίας Ζουράρη, και με 
κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Άγιος Νικόλαος, 21 Νοεμβρίου 1986 
Ο Νομάρχης 
Γ , ΤΖΑΝΑΚΑ ΚΗΣ 

ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
(άρθρ. 74 Π.Δ. 636/77). 

Για τον καθορισμό για πρώτη φορά τιον ορίων του αιγιαλού στην πε¬ 
ριοχή Λιμάνι Σεισίου» κοινότητας Βραχασίου Ν. Λασιθίου προ ιδιοκτησίας 
Ζουράρη. 

Στη Νεάπολη Κρήτης σήμερα 6.8.86 οι υπογραφόμενοι: 

1. Μιχάλης Σηφάκης- Οίκον. Έφορος Νεαπόλεως Κρήτης ως Πρόε¬ 
δρος. 

2. Νικόλαος Προκοπάκης Δ.Τ.Υ.Ν. Λασιθίου ίος μέλος. 

3. Κων/νος Χατζημανωλάκης Λιμενάρχης Αγ. Νικολάου ως μέ¬ 
λος, αποτελούντες την Επιτροπή καθορισμού των ορίων του αιγιαλού 
δυνάμει κοιν. αποφ. Υπουργ. Προεδρίας και Οικονομικών 
208/181/26.4.82 ΦΕΚ 214 2 Β/82 και της με αριθ. 2949/7. 
7.82 αποφάσεως Νομάρχη Λασιθίου (παράγρ. 1 άρθρ. 63 του ΠΔ 
636/77)που συγκαλέστηκε με την από 1/8/86 εντολή του Προέδρου 
της μεταβήκαμε επί τόπου στη προαναφερόμενη περιοχή. 

Λαβόντες υπόψη: 

Ι.Την αίτηση Μαρίας Ζουράρη με την οποία ζητείται ο καθορισμός 
των ορίων του αιγιαλού στη παραπάνω περιοχή. 

2. Το τοπογραφικό και υψομετρικό διάγραμμα που συντάχθηκε 
από το Μιχάλη Γ. Καφφετζάκη Αρχιτέκτονα τον Ιούλιο 1986 σε μια 
πινακίδα με κλίμακα 1:500 και πΰυ ελέγχθηκε για την ακρίβεια της 
αποτύπωσης από την Μαρία Κακουδάκη Πολιτικό Υπομηχανικό και 
θεωρήθηκε από τον Νικόλαο Προκοπάκη Δ/ντή Τεχνικών Υπηρ. στις 
4.8.86. 

3. Τις διατάξεις του ΑΝ 2344/40 όπως τροποποιήθηκε καθώς και 
τη σχετική Δικαστηριακή και Διοικητική Νομολογία. 

4. Την αντίληψη που σχηματίστηκε από την επιτόπιο μετάβαση για το 
πλάτος της βρέχόμενης ζώνης της ξηράς και λοιπών συναφών στοιχείων, 
δηλαδή 

α) ’Οτι πρόκειται για περιοχή πεδινή με μικρά βραχώδη τμήματα και 
με αραιά θαμνώδη βλάστηση στην οποία δεν υπάρχει παλαιός αιγιαλός. 










12466 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


β) Ότι η αχτή είναι βραχώδης ομαλή και στο Λιμάνι Σεισίου από¬ 
τομη. 

γ)Ότι στην περιοχή αυτή πνέουν συνήθους Βόρειοι και Βορειοδυτικοί 
άνεμοι μέτριοι μέχρι ισχυροί καθ’ όλο το έτος. 

δ) Το πλάτος του αιγιαλού όπως έχει καθοριστεί στις παρακείμενες πε- 
ριοχές. 

5. 'Οτι η δημιουργία ζώνης παραλίας γίνεται για να εξυπηρετηθεί 
η επικοινωνία από τη ξηρά προς τη θάλασσα και αντίθετα. 

6. Ότι Ανατολικά και Δυτικά από το τμήμα που ζητείται καθορι¬ 
σμός ορίων αιγιαλού και παραλίας υπάρχει παλαιότερος καθορισμός 
(Αποφ. Νομάρχη Λασιθίου 469/1982 και 409/1984) και έχει γίνει 
σχετική συνάρτηση στο παραπάνω τοπογραφικό διάγραμμα. 

7. Το με αριθ. πρωτ. Φ. 187.2/58/80/22.1.1980 Έγγραφο ΓΕΝ, 
αποφασίζει: 

1) Καθορίζει στο παραπάνω τοπογραφικό διάγραμμα. 


α. Την οριογραμμή του αιγιαλού με ερυθρά συνεχή πολυγωνική 

γραμμή 1, 2, 3, 4.23. Οι κορυφές της οποίας εξασφαλίζονται από 

σταθερά σημεία από μπετόν. 

β. Την οριογραμμή της παραλίας με συνεχή κίτρινη πολυγωνική 
γραμμή 1 ’, 2', 3', 4',.23 ’ .Οι κορυφές της οποίας εξασφαλίζο¬ 

νται από σταθερά σημεία από μπετόν. 

2) Αποφαίνεται ότι δεν υπάρχει παλαιός αιγιαλός. 

3) Δεν υπάρχουν χτίσματα στη ζώνη της 5 παραλίας. 

4) Η ζώνη παραλίοις μέσα στο λιμάνι Σεισίου ταυτίζεται με τη 
ζώνη του αιγιαλού, για το λόγο ότι το τμήμα τούτο της παραλίας 
εμπίπτει μέσα στο όριο του οικισμού. 

Ο Πρόεδρος 
(Υπογραφή) 

Τα Μέλη 
(υπογραφές) 

Αρίθ. 9154 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Βάρδια της Κοινότητος Χαμαλευρίου προ ιδιοκτησίας 

Αφών Ψαθάκη στο Ν. Ρέθυμνου. 

Η ΝΟΜΑΡΧΗΣ ΡΕΘΥΜΝΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 
2344/1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: 

α) του άρθρου 13 του Ν. 1078/1980 και β) του άρθρου 23 του 
Ν. 1337/1983 181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 28.4.86 έκθεση της«Επιτροπής καθορισμού των 
ορίων του αιγιαλού και παραλίας και θέσεων αμμοληψίας» που καθό¬ 
ρισε τα όρια του αιγιαλού και της παραλίας στην περιοχή Βάρδια 
της Κοιν/τας Χαμαλευρίου και το από τον Φεβρουάριο του 1986, 
με κλίμακα 1:500 τοπογραφικό διάγραμμα του Τάσου Μαγιάφα 
Αρχ. μηχανικού που θεωρήθηκε την 4.3.86 από τη Διεύθυνση Τε¬ 
χνικών Υπηρεσιών της Νομαρχίας Ρεθύμνου και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 1872/379/20.8.86 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 Β. 
Δ/τος «περί εξαιρέσεως από της κατά το άρθρο 1 παράγραφος 1 
του Ν. 3200/1955 αρμοδιότητος των Νομαρχών, αντικειμένων 
τινών αρμοδιότητος του Υπουργού Οικονομικών» του Β.Δ. 
704/1970 και του άρθρου 1 παράγραφος 5 του Π.Δ. 71/25.2. 
1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 

1. Επικυρώνουμε την από 28.4.1986 Έκθεση της Επιτροπής 
καθορισμού των ορίων του αιγιαλού και παραλίας και θέσεων αμμο¬ 
ληψίας καθώς και το από τον Φεβρουάριο 1986 τοπογραφικό διά¬ 
γραμμα, που την συνοδεύει, το οποίο συντάχθηκε από τον Τάσο 
Μαγιάφα Αρχιτ. μηχανικό, με κλίμακα 1:500 και θεωρήθηκε την 
4.3.1986 από τη Διεύθυνση Τεχνικών Υπηρεσιών της Νομαρχίας 
Ρεθύμνου επί του οποίου η πιο πάνω Επιτροπή, με κόκκινη γραμμή 
καθόρισε τα όρια αιγιαλού στη θέση Βάρδια της Κοινότητος Χαμα¬ 
λευρίου προ ιδιοκτησίας Αφών Ψαθάκη και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευτούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Ρέθυμνο, 19 Νοεμβρίου 1986 
Η Νομάρχης 
Β. ΜΟΣΙΑΛΟΥ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρον 74 Π.Δ. 636/77). 

Δια τον καθορισμόν το πρώτον των ορίων του αιγιαλού στη θέση 
Βάρδια της Κοινότητας Χαμαλεύρι προ ιδιοκτησίας Αφών Ψαθάκη. 
Ρέθυμνο, 28 Απριλίου 1986 οι υπογεγραμμένοι: 

1) Αντώνιος Νικολουδάκης Εφορ/κός Δ/ντής Α' Οικονομικός 
Έφορος Ρεθύμνης ως Πρόεδρος. 

2) Ευριπίδης Τζανουδάκης Μηχ/κός με 2οβ αναπληρωτής Δ/ντού 
Τεχνικών Υπηρεσιών Ν. Ρεθύμνης, ως Μέλος. 

3) Νίκος Κυριακόπουλος Ανθ/ρχος Λ.Σ. Λιμενάρχης Ρεθύμνης ως 
Μέλος απστελούντες την επιτροπή καθορισμού των ορίων του αιγιαλού 
δυνάμει του άρθρου 74 του Π.Δ. 636/77 και της αριθ. 9538/19.12.85 
απόφασης Νομάρχου Ρεθύμνης (παρ. 1 άρθρο 63 του Π.Δ. 636/77) 
αυγκληθείσα δια προφορικής εντολής του Προέδρου αυτής μετέβημεν επί 
τόπου εις την προαναφερομένη περιοχή την 28.4.1986. 

Λαβόντες υπ’ όψιν: 

1. Την από 28.2.86 αίτηση των αδελφών Ψαθάκη δια της οποίας 
ζητείται ο καθορισμός των ορίων του αιγιαλού εις την ανωτέρω περιοχή. 

2. Το υπό του Τάσου Μαγιάφα Αρχ/να Μηχ/κού συνταχθέν 
τον Φεβρουάριο 1986 τοπογραφικό και υψομετρικό διάγραμμα 
εις μια πινακίδα εις κλίμακα 1:500 ηλεγμένον δια την ακρίβειαν 
της αποτυπώσεως υπό του Μιχ. Παπαδάκη Υπομ/κού την 
4.3.86 και θεωρηθέν υπό της Δ/νσεως Τ.Υ.Ν. Ρεθύμνης των 
4.3.86 ως το άρθρο 20 του Ν.· 719/77 ορίζει. 

3) Τας διατάξεις του Α.Ν. 3244/40 ως ούτος ετροποποιήθη. 

4) Την εκ της επιτόπιου μεταβάσεως σχηματισθείσαν αντίληψιν 
περί του πλάτους της βρέχόμενης ζώνης της ξηρός, αποφασίζει: 

1. Καθορίζει επί του ως άνω Τοπογραφικού διαγράμματος. 

α) Την οριογραμμή του αιγιαλού δι’ ερυθρός συνεχούς πολυγωνικής 

γραμμής 1, 2.8, 9 της οποίας οι κορυφές εξασφαλίζονται από σταθερά 

σημεία. 

β) Την οριογραμμή της παραλίας δια συνεχούς κίτρινης πολυ¬ 
γωνικής γραμμής 1’, 2’, .8', 9’ της οποίας οι κορυφές εξα¬ 

σφαλίζονται από σταθερά σημεία. 

Τίθεται ζώνη παραλίας πλάτους ΙΟ.οομ. επειδή δεν εξυπηρετούνται 
οι σκοποί της παρ. 1 του άρθρου 7 του Α.Ν. 2344/40. 

2. Αποφαίνεται ότι δεν υφίσταται παλαιός αιγιαλός. 

Ρέθυμνο, 28 Απριλίου 1986 
Ο Πρόεδρος 

ΑΝΤ. ΝΙΚΟΛΟΥΔΑΚΗΣ 
Τα Μέλη 

ΕΥΡ. ΤΖΑΝΟΥΔΑΚΗΣ 
ΝΙΚ. ΚΥΡΙΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΤΕΤΑΡΤΟ) 







